CELEX: 62010TA0264
Language: el
Date: 2012-06-21 00:00:00
Title: Υποθέσεις T-264/10 και T-266/10: Απόφαση του Γενικού Δικαστηρίου της 21ης Ιουνίου 2012 — Ισπανία κατά Επιτροπής [Επιχειρησιακά προγράμματα του Ταμείου Συνοχής και του ΕΤΠΑ τα οποία διαχειρίζεται η Ισπανία (Επιχειρησιακό πρόγραμμα ΕΚΤ Καταπολέμηση των διακρίσεων 2007-2013) — Αίτηση ενδιάμεσης πληρωμής — Απόφαση περί διακοπής της προθεσμίας καταβολής λόγω σημαντικών ελλείψεων στη λειτουργία των συστημάτων διαχειρίσεως και ελέγχου — Προσφυγή ακυρώσεως — Παραδεκτό — Άρθρο 87, παράγραφος 2, του κανονισμού (ΕΚ) 1083/2006]

28.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 227/18
            
         Απόφαση του Γενικού Δικαστηρίου της 21ης Ιουνίου 2012 — Ισπανία κατά Επιτροπής
   (Υποθέσεις T-264/10 και T-266/10) (1)
   
   (Επιχειρησιακά προγράμματα του Ταμείου Συνοχής και του ΕΤΠΑ τα οποία διαχειρίζεται η Ισπανία (Επιχειρησιακό πρόγραμμα ΕΚΤ Καταπολέμηση των διακρίσεων 2007-2013) - Αίτηση ενδιάμεσης πληρωμής - Απόφαση περί διακοπής της προθεσμίας καταβολής λόγω σημαντικών ελλείψεων στη λειτουργία των συστημάτων διαχειρίσεως και ελέγχου - Προσφυγή ακυρώσεως - Παραδεκτό - Άρθρο 87, παράγραφος 2, του κανονισμού (ΕΚ) 1083/2006)
   2012/C 227/26
   Γλώσσα διαδικασίας: η ισπανική
   
      Διάδικοι
   
   
      Προσφεύγον: Βασίλειο της Ισπανίας (εκπρόσωπος: N. Díaz Abad)
   
      Καθής: Ευρωπαϊκή Επιτροπή (εκπρόσωποι: C. Urraca Caviedes και B. Conte)
   
      Αντικείμενο
   
   Προσφυγές κατά των αποφάσεων της Επιτροπής της 10ης Μαΐου (T-264/10) και της 11ης Μαΐου 2010 (T-266/10) με τις οποίες γνωστοποιήθηκε στις ισπανικές αρχές η διακοπή της προθεσμίας για την καταβολή ορισμένων ενδιάμεσων πληρωμών που ζήτησε το Βασίλειο της Ισπανίας.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Οι υποθέσεις T-264/10 και T-266/10 συνενώνονται για την έκδοση κοινής αποφάσεως..
            
         
               2)
            
            
               Ακυρώνει τις αποφάσεις της Ευρωπαϊκής Επιτροπής της 10ης και της 11ης Μαΐου 2010, με τις οποίες γνωστοποιήθηκε στις ισπανικές αρχές η διακοπή της προθεσμίας για την καταβολή ορισμένων ενδιάμεσων πληρωμών που ζήτησε το Βασίλειο της Ισπανίας.
            
         
               3)
            
            
               Απορρίπτει το αίτημα να αναγνωριστεί το παραδεκτό του αιτήματος να καταβληθούν τόκοι υπερημερίας.
            
         
               4)
            
            
               Παρέλκει η έκδοση αποφάσεως επί του αιτήματος να λάβει το Γενικό Δικαστήριο μέτρο οργανώσεως της διαδικασίας βάσει του άρθρου 64 του Κανονισμού Διαδικασίας.
            
         
               5)
            
            
               Καταδικάζει την Επιτροπή στα δικαστικά έξοδα.
            
         
      (1)  ΕΕ C 221 της 14.8.2010.